હુન્નરશાળાની વાત કરીએ તો એમાં બાળકો અલગ અલગ ટેકનોલોજી શીખે છે. માટીના બ્લૉક બનાવે, થેચ શીખે, રેમ્ડ અર્થ કરે. આ બધું બાળકોએ માત્ર પુસ્તકમાં વાંચ્યું હોય છે. એમને પ્રત્યક્ષ અનુભવ નથી. એમને જાણીને નવાઈ લાગે છે કે માટીમાંથી પણ મકાન બને છે. આ ઘણી જૂની ટેકનિક છે. માટીના મકાનની ક્ષમતા પણ બીજા મકાન જેટલી જ છે એવી સમજ કેળવે છે. બાળકો પ્રત્યક્ષ પોતાના હાથેથી બધી ટેકનોલોજીમાં કામ કરે છે.